PFK Ludogorec Razgrad

**PFK Ludogorec Razgrad** (bugarski: *ПФК Лудогорец Разград*) je profesionalni nogometni klub iz Razgrada, Bugarska. Takmiči se u Prvoj nogometnoj ligi Bugarske.

Klub je osnovan 2001. godine kao *Fudbalski klub Ludogorie*. Domaće prvenstvo je osvajao u sedam navrata, dok je pobjednik nacionalnog kupa bio dva puta. U sezoni 2014/15. je igra grupnu fazu Lige prvaka. Tradicionalne boje kluba su zelena i bijela. Domaće utakmice igra na stadionu Ludogorec Arena.

## Historija
Nogometni klub Ludogorec je osnovan 1945. godine. U sezoni 1961/62 prvi put se plasirao u drugu ligu. U prvih 65 godina klub je uglavnom igrao drugu i treću ligu . 2001. godine je rasformiran.

Inicijatori za ponovno osnivanje kluba bili su *Aleksandar Aleksandrov* i *Vladimir Dimitrov* pa je tako novi nogometni klub osnovan 18. juna 2001. godine pod imenom *Ludogorie*. Klub je počeo da se takmiči od najnižeg stepena takmičenja u Bugarskoj. 2002. godine mijenja ime u *Razgrad 2000* nakon ujedinjenja sa istoimenim omladinskim klubom. Razgrad je nekoliko puta osvajao svoju grupu, ali nije imao novčanih sredstava da pređe u viši rang. Ipak u sezoni 2005-06. Ludogorec je ponovo bio prvi i plasirao se u treću ligu.

U sezoni 2009-10. klub se plasirao u Drugu ligu Bugarske. 2010. godine dobiva licencu da preuzme historiju od rasformiranog kluba Ludogorec Razgrada. U julu 2010. godine, za trenera je imenovan Ivajlo Petev. U septembru je Ludogorec kupio biznismen Kiril Domusčiev sa namjerom da donese Ludogorecu plasman u Prvu ligu. Dana 28. maja to je i ostvario, te se Ludogorec prvi put plasirao u najviši rang Bugarskog nogometa.

Prvu sezonu u Prvoj ligi je krenuo sa nekoliko kvalitetnih pojačanja, pa je tako prvi poraz pretrpio tek u 10. kolu kada je poražen od Liteksa sa 2-1. U 15. kolu je igrao neriješeno 2-2 u Sofiji sa CSKA, a tom utakmicom se i završio prvi dio sezone poslije koje je Ludogorec bio na prvom mjestu. Nakon tri uzastopna poraza u proljetnom dijelu sezone izgubio je vodstvo na tabeli. Međutim, pobjedom od 1-0 nad CSKA iz Sofije u posljednjem kolu Ludogorec je završio na prvom mjestu sa samo jednim bodom više od CSKA. Pobjedonosni gol za prvu šampionsku titulu postigao je Miroslav Ivanov. Najbolja sezona u historiji kluba završila se osvajanjem kupa pobjedom nad Lokomotivom iz Plovdiva.

U augustu 2012. godine Ludogorec je osvojio i superkup pobjedom nad Lokomotivom Plovdivom i tako postao prvi klub u historiji Bugarskog nogometa koji je u svojoj prvoj sezoni u najvišem rangu takmičenja osvojio tri trofeja.

U evropskim takmičenjima je debitovao u 2. kolu kvalifikacija za Ligu prvaka u sezoni 2012/13 protiv Dinamo Zagreba. U prvom meču je bilo 1-1, da bi u drugom meču izgubio sa 3-2 golom u 98. minutu. Najveći uspjeh kluba je plasman u grupnu fazu Lige prvaka u sezoni 2014/2015, nakon što je u play-offu na penale bio bolji od Steaue iz Bukurešta.

## Uspjesi 
***Prva liga:**
****Datoteka:Cup Winner.png (13):** 2011/12, 2012/13, 2013/14, 2014/15, 2015/16, 2016/17, 2017/18, 2018/19, 2019/20, 2020/21, 2021/22, 2022/23, 2023/24.
***Druga liga:**
****Datoteka:Cup Winner.png (1):** 2010/11.
***Kup Bugarske:**
****Datoteka:Cup Winner.png (3):** 2011/12, 2013/14, 2022/23.
***Superkup Bugarske:**
****Datoteka:Cup Winner.png (4):** 2012, 2014, 2018, 2019.

## Reference 
## Vanjski linkovi 
* Službena stranica
* Ludogorec Razgrad na zvaničnoj stranici UEFA-e

Kategorija:Nogometni klubovi u Bugarskoj
Kategorija:Nogometni klubovi osnovani 2001.
Kategorija:Sport u Razgradu